Februarie 2019: Liefde op ’n plaas! - romanza.co.za
Februarie 2019: Liefde op ’n plaas!
by Romanza aan February 11, 2019 0 Kommentaar
Bosveldparadys se nuwe sjef – Jessica Venter
Louise het een vereiste vir die volgende man in haar lewe: om haar seun lief te hê soos ’n eie kind. Hierdie mag dalk haar tweede kans met Tinus wees, maar hy is banger vir kinders as die duiwel vir ’n slypsteen. Sal hul liefde die wankelrige eerste treë oorleef?
Soeter as sjokoladekoek – Susan Olivier
Lindie kyk na die naambordjie bokant die blink glasvensters. Lekkerbekkiebakkery. Sy het nie so ŉ oase tussen twee plattelandse dorpies verwag nie. Ook nie die blonde breedgeskouerde reus in ŉ netjiese wit oopslaanhemp en jeans nie. Al wat hy kortkom is ŉ voorskoot, dan lyk hy soos haar droomman.
Bosveldparadys se nuwe sjef is hier beskikbaar:
Vandat ek kan onthou – Nadia de Bruin
Die eerste ding wat Dalien sien toe sy haar ouers se kombuis binnestap is ’n paar vuil stewels wat gemaklik by die enkels gekruis is. Die stewels behoort aan ’n paar goed gevormde bene in ’n uitgewaste denim en bruingebrande arms. Onder ’n sonverbleikte John Deer-pet lag twee sjokoladebruin kykers en haar hart struikel oor sy ritme.
Sonneblom-meisie – Frenette van Wyk
Jean-Claude is op ’n donker plek in sy lewe, toe ’n mediese suster vol sonskyn in sy lewe verskyn. Met tyd leer hy daar is ook pyn in suster Maryn se lewe, maar sy hou haar gesig na die sonlig gerig.
Vandat ek kan onthou is hier beskikbaar:
Afrikaanse romantiese fiksieeboekeLapa Uitgewersliefdesverhaleromantiese fiksie